Srednja škola

fra Andrije Kačića Miošića

20340 Ploče, Tina Ujevića 5

Klasa: 602-01/17-02/25

Urbroj:2117/1-47-03-17-2

Ploče, 03. svibnja .2017.

Sukladno članku 14. stavku 8. Pravilnika o izvođenju izleta, ekskurzija i drugih odgojno-obrazovnih aktivnosti izvan škole (NN 67/2014. i 81/15.), a po naređenju Više prosvjetne inspektorice Pauline Grbić Glavinja, Povjerenstvo za provedbu javnog poziva i izbor najpovoljnijih ponuda za izvođenje izvanučioničke nastave, na sastanku održanom 3. svibnja 2017. donosi

**ODLUKU**

**O PONIŠTENJU JAVNOG POZIVA 3/2016.**

1. Poništava se Javni poziv br. 3/2016. za organizaciju višednevne izvanučioničke nastave učenika trećih a, b, c, d, e i drugog gh razreda u Grčku i sva naknadna procedura i konačna Odluka o odabiru turističke agencije od 20. prosinca 2016 .objavljena na stranici Škole istog dana.
2. Objavit će se novi javni poziv. za organizaciju višednevne izvanučioničke nastave učenika trećih a, b, c, d, e i drugog gh razreda u Grčku bez navođenja troškova stručno pedagoške pratnje.
3. Ova Odluka stupa na snagu danom donošenja.
4. Ova Odluka je konačna.

Obrazloženje:

Rješenjem Više prosvjetne inspektorice Pauline Grbić Glavinja naređeno je Školi da poništi Javni poziv br. 3/2016. za organizaciju višednevne izvanučioničke nastave učenika trećih a, b, c, d, e i drugog gh razreda u Grčku i svu naknadnu proceduru i konačnu Odluku o odabiru turističke agencije od 20. prosinca 2016. objavljenu na stranici Škole istog dana. Utvrđen je rok za izvršenje od osam dana.

Nadzor je obavljen u dva navrata i to 12. siječnja 2017. i 25. travnja 2017. Nadzor je potaknut povodom prigovora turističke agencije od 24. siječnja 2017. na Izvješće o provedenom inspekcijskom nadzoru od 12. siječnja 2017., a vezano o dopuštenosti uvrštavanja dnevnica za nastavnike u javni poziv za provođenje izvanučioničke nastave. Zapisnikom je utvrđeno kako je Škola provela sve radnje sukladno uvodno citiranom Pravilniku te je u javni poziv uvrstila „troškove stručno pedagoške pratnje“. Voditelj službe prosvjetne inspekcije zatražio je od Samostalne službe za pravne poslove Ministarstva znanosti i obrazovanja tumačenje o dopuštenosti traženja dnevnica za nastavnike u javnom pozivu. Rečena služba je mišljenja kako troškove dnevnica treba snositi osnivač, a izuzetno nije dužan osigurati dnevnice ako su osigurana u sklopu određenog projekta, programa ili iz drugih izvora sukladno članku 25. stavak 1. I 2. rečenog Pravilnika, a da nije prihvatljivo uvrštavanje dnevnica nastavnika kao uvjet u javni poziv.

Škola je u javni poziv uvrstila „troškove stručno pedagoške pratnje“ što osim dnevnica podrazumijeva i troškove smještaja i prehrane. Te troškove bi trebale snositi Agencije u vidu donacije Školi za te namjene, a ne roditelji kako to pogrešno navodi stručna služba. Sve su Agencije to prihvatile, dakle sve su bile u ravnopravnom položaju. Neke su to stavile na teret svojih sredstava, a neke uključile u cijenu aranžmana te su im i cijene više. Izabrana je Agencija koja je nudila prihvatljivu cijenu.

Ne želeći odugovlačiti postupak odlaska učenika na maturalnu ekskurziju i prouzročiti im dodatni stres, tim više što je ova generacija učenika u osnovnoj školi imala sličnih problema s tadašnjom ekskurzijom, Škola se neće žaliti na rečeno Rješenje Prosvjetne inspekcije, već će postupiti sukladno izdanom Rješenju. Stoga se poništava Javni poziv 3/2016 i sve radnje po tome pozivu uključujući i Odluku o odabiru Agencije. Istovremeno se objavljuje novi Javni poziv za organizaciju višednevne izvanučioničke nastave učenika trećih a, b, c, d, e i drugog gh razreda u Grčku.

Temeljem iznesenog Povjerenstvo je odlučilo kao u izrjeci ove Odluke.

Predsjednica povjerenstva:

Tina Cvijanović, prof